kardosdrur/scandi-wiki huggingface dataset:
Svend Gissel

Sven Gissel (4. januar 1921 i Assens – 3. februar 2007) var en dansk bibliotekar og historiker.

Han blev ansat på det Kongelige Bibliotek i 1948 og blev 1. bibliotekar 1966. 1968 blev han dr. phil. med disputatsen Landgilde og udsæd på Sjælland i de store mageskifters tidsalder.

Han skrev værkerne Hornsherred undersøgelsen med indledende metodeafsnit (1977) og Falsterundersøgelsen (1989) som omhandlede bebyggelsen i landbrugsomårder i ældre tider.

I 1971 blev han medlem af Det kongelige danske Selskab for Fædrelandets Historie, og var desuden selskabets kasserer i perioden 30. april 1975 – 15. marts 1979.

Forfatterskab 

 Kristian Dalsgaard, Svend Gissel og Bodil Bay Nielsen (red.): "Landskab og bebyggelse i Ulfborg herred fra vikingetid til 1850. Indlæg på 1. projekt-seminar 8-10 maj 1992 på Folkeuniversitetscentret Skærum Mølle." Ulfborg Projektets Skrifter nr. 1. (Geologisk Institut, Aarhus Universitet, 1993)
 "Hornsherredundersøgelsen. Med indledende metodeafsnit." Det nordiske ødegårdsprojekt – Publikation nr. 2. København, i kommission hos Landbohistorisk Selskab 1977.
 Svend Gissel: "Landgilde og udsæd på Sjælland i de store mageskifters tidsalder. Retrospektive studier i landbo- og bebyggelseshistorie" (Landbohistoriske skrifter 3. Landbohistorisk Selskab. København 1968)

På internettet 
 Svend Gissel: "Mønt, mål og vægt i dansk middelalder" (Historie/Jyske Samlinger, Ny række, Bind 19; 1991)
 Svend Gissel: "Mønt, vægt og kornmål i Danmark i 1500-tallet" (Historie/Jyske Samlinger, Ny række, Bind 18; 1989)

Eksterne henvisninger 
 

Landbohistorikere fra Danmark
Bibliotekarer fra Danmark
Dansksprogede forfattere fra Danmark
Personer fra Assens
Danskere i 1900-tallet
Foreningsformænd fra Danmark
Faglitterære forfattere fra Danmark
Personer i Dansk Biografisk Leksikon
Personer i Kraks Blå Bog (afdøde)
Studenter fra Københavns Åbne Gymnasium
Nersingen

Nersingen er en kommune i Landkreis Neu-Ulm i Regierungsbezirk Schwaben i den tyske delstat Bayern.

Geografi 
Nersingen ligger i Mittelschwaben, og der løber to floder gennem kommunens område: Donau i den nordlige del af kommunen, og dens to bifloder Roth og Leibi, som gennemskærer Nersingen fra syd mod nord. I kommunen er der flere søer, opstået ved grusgravning.

Nabokommuner 
Kommunen grænser til kommunerne Elchingen, Leipheim, Bibertal, Pfaffenhofen an der Roth og Neu-Ulm.

Inddeling 
Kommunen Nersingen består ud over hovedbyen af landsbyerne Straß, Leibi, Unterfahlheim og Oberfahlheim.

Trafik 
Nersingen ligger ved motorvej A7 og jernbanen Ulm – München.

Eksterne henvisninger 

 Nersingens virtuelle Rådhus 
 Gewerbeverzeichnis Nersingen

Mittelschwaben
Anders Monrad Møller

Anders Monrad Møller (født 2. maj 1942) er en dansk historiker.

I 1972 blev Anders Møller cand. mag. i historie og musik ved Københavns Universitet. 1981 blev han dr. phil. ved Syddansk Universitet med disputatsen Fra Galeoth til Galease – Studier i de kongeriske provinsers søfart i det 18. århundrede.

I 1985-1995 var han historisk konsulent ved SKAT, og efter at have haft et lektor vikariat ved Syddansk Universitet i perioden 1998 til 2003 blev han 2004 ansat ved Saxo-Instituttet på Københavns Universitet som ekstern lektor i historie.

Han har bl.a. skrevet bøgerne Jagt og skonnert – Studier i den danske provinssøfart i tiden 1814 til 1864 (1988), Fra Etatsforening til Dansk Told & Skatteforbund (1994) og Dansk søfarts historie, bind 4: Med korn og kul. 1814-1870 (1998). Desuden har han været redaktør af udgivelsen af Kong Christian VIII.s breve 1813-1848 (6 bind, 2005-2008), udgivet af Det kongelige danske Selskab for Fædrelandets Historie, som han blev medlem af i 1988 og siden 14. marts 1990 tillige kasserer for.

Han stiftede i 1983 sammen med ægtefællen Dorthe Falcon Møller Forlaget Falcon (opr. Falcon Bøger), der udgiver bøger med maritimhistorisk, musikinstrumenthistorisk og kunsthistorisk indhold.

Han har udgivet sine erindringer i bogen Møllerne og musikken (2010).

Kilder 
 Anders Monrad Møllers biografi og publikationsliste på forlagetfalcon.dk

Søfartshistorikere fra Danmark
Forlæggere fra Danmark
Faglitterære forfattere fra Danmark
Selvbiografer fra Danmark
Ansatte ved Syddansk Universitet
Redaktører fra Danmark
Dansksprogede forfattere fra Danmark
Ethambutol

Ethambutol er et indholdsstof i lægemidler mod tuberkulose, der for det meste forårsages af bakterien mycobacterium tuberculosis. Ethambutol hæmmer RNA-dannelsen, hvorved bakterierne hæmmes i deres vækst.

Farmakokinetik 
Ethambutol optages i mave-tarm-kanalen. Ca. 20% udskilles i afføringen og ca. 60% udskilles i nyrerne. Ved normal nyrefunktion er halveringstiden 4 timer i serum.

Bivirkninger 
 Synsforstyrrelser (som følge af synsnervebetændelse og skader på nethinden)
 Angst
 Svimmelhed
 Allergi

Lægemidler indeholdende ethambutol på det danske marked 
Ethambutol fås i Danmark kun på recept. Der er kun ét lægemiddel med ethambutol som det eneste aktive stof:
 Myambutol® "Orifarm", tabletter á 400 mg

Det følgende lægemiddel er et kombinationspræparat med ethambutol som et af de aktive stoffer:
 Rimstar, Komb., tabletter á 275 mg ethambutol, 75 mg isoniazid, 400 mg pyrazinamid og 150 mg rifampicin

Eksterne links 
Læs mere om lægemidler, der indeholder Ethambutol på medicin.dk

Se også 
 Tuberkulose

Henvisninger 
 Christophersen, Bolette et al. Kompendium i farmakologi (2. udgave, 2007). Foreningen Af Danske Lægestuderendes Forlag. 
 Kampmann, Jens P et al. Basal og klinisk farmakolgi (3. udgave, 1. oplag 2007). Foreningen Af Danske Lægestuderendes Forlag. 
 Medicin.dk

Noter 

Antibiotika
Pyrazinamid

Pyrazinamid er et indholdsstof i lægemidler mod tuberkulose, der for det meste forårsages af bakterien mycobacterium tuberculosis. Pyrazinamid hæmmer formentlig dannelsen af mykolsyre, der indgår i mycobacterium tuberculosis' cellevæg, hvilket fører til, at cellevæggen opbygges forkert, og bakterierne dør. Pyrazinamid virker kun i et surt miljø og har pH-optimum med 5,6. Stoffet virker kun på mycobacterium tuberculosis, da andre mykobakterier er resistente.

Farmakokinetik 
Pyrazinamid absorberes i mave-tarm-kanalen. Stoffet omdannes i leveren ved oxidation til inaktive substanser, som udskilles i nyren. Pyrazinamid har en halveringstid på omkring 10 timer.

Bivirkninger 
Bivirkningerne ved indtagelse af pyrazinamid er bl.a.:
 Feber
 Kvalme og opkastning
 Påvirkning af leverfunktionen
 Ledsmerter
 Urinsyregigt (podagra)
 Overfølsomhed over for stærkt sollys

Lægemidler indeholdende pyrazinamid på det danske marked 
Pyrazinamid fås i Danmark kun på recept. Der er to lægemidler med pyrazinamid som det eneste aktive stof:
 Pyrazinamid "Medic", tabletter á 500 mg.
 Pyrazinamid "SAD", tabletter á 500 mg.

De følgende lægemidler er kombinationspræparater med rifampicin som et af de aktive stoffer:
 Rimcure, Komb., tabletter á 75 mg isoniazid, 400 mg pyrazinamid og 150 mg rifampicin.
 Rimstar, Komb., tabletter á 275 mg ethambutol, 75 mg isoniazid, 400 mg pyrazinamid og 150 mg rifampicin.

Fodnoter

Referencer 
 Kampmann, Jens P et al. Basal og klinisk farmakolgi (3. udgave, 1. oplag 2007). Foreningen Af Danske Lægestuderendes Forlag. 
 Christophersen, Bolette et al. Kompendium i farmakologi (2. udgave, 2007). Foreningen Af Danske Lægestuderendes Forlag. .
 Læs mere om Pyrazinamid på medicin.dk

Se også 
 Tuberkulose

Antibiotika
Lille storbyteater

Lille storbyteater er en dansk ordning, hvor staten og kommunen giver en samlet støtte til teatre. Udtrykket omtales i Bekendtgørelse – Små storbyteatre nr. 217 af 22. marts 1996. Ordningen blev etableret i 1995, hvor den tidligere støtteordning kaldet egnsteaterstøtte blev opdelt i to, således at den bestod af to puljer; én til de små storbyteatre, som indbefattede teatre i København, Frederiksberg, Odense, Aalborg og Aarhus Kommune, mens den anden pulje bestod af egnsteatre i resten af landets kommuner.

Ved oprettelsen af ordningen var fordelingen at midlerne kom 50% fra hver, men dette er siden ændret. Således kom 35% af midlerne fra staten og 65% fra kommunerne.

Listen over små storbyteatre tæller:
 Teater V
 Sort/Hvid
 Teater ZeBU
 Teater Grob
 Teatret ved Sorte Hest
 Husets Teater
 Det Lille Teater & Marionet Teatret
 Teater Zeppelin
 Grønnegårds Teatret
 Teater Hund & Co
 Sydhavn Teater
 Anemoneteatret 
 Nørregaards Teater
 Teater Momentum
 Den Fynske Opera
 Teater Nordkraft
 Bora Bora
 Svalegangen
 Gruppe 38
 Filuren

Referencer

Eksterne henvisninger 
 Kunst.dk: Bekendtgørelse – Små storbyteatre

Teater i Danmark
Etableret i 1995
Lucho González

Luis Oscar "Lucho" González (født 19. januar 1981 i Buenos Aires, Argentina) er en argentinsk fodboldspiller, der spiller som central midtbanespiller hos Atlético Paranaense i Brasilien. Han har desuden bl.a. tidligere spillet for de argentinske klubber Huracán og River Plate for FC Porto i Portugal og franske Olympique Marseille.

Med FC Porto var Lucho med til at vinde fire portugisiske mesterskaber og to pokaltitler. Med River Plate vandt han to argentinske mesterskaber.

Landshold 
Lucho står (pr. 22. marts 2018) noteret for 45 kampe og seks scoringer for Argentinas landshold, som han debuterede for i 2003. Han var en del af den trup der vandt guld ved OL i Athen i 2004, og har desuden deltaget ved VM i 2006, samt Copa América i både 2004 og 2007.

Titler 

Argentinsk Mesterskab
 2003 og 2004 med River Plate

Portugisiske Mesterskab
 2006, 2007, 2008 og 2009 med FC Porto

Portugisiske Pokalturnering
 2006 og 2009 med FC Porto

OL
 2004 med Argentina

Eksterne henvisninger 
 

 Footballdatabase.com spillerinfo

Fodboldspillere fra Argentina
Fodboldspillere fra Club Atlético River Plate
Fodboldspillere fra FC Porto
Fodboldspillere fra Olympique Marseille
Personer fra Buenos Aires
Deltagere ved verdensmesterskabet i fodbold 2006
Egnsteater

Et egnsteater defineres som et professionelt producerende teater, der er beliggende uden for storbykommunerne København, Frederiksberg, Odense, Aarhus og Aalborg. 

I 2021 var der 27 egnsteatre i Danmark. De modtager støtte fra deres respektive kommuner, som får 50 procent dækket af staten. Eksempler tæller Randers Egnsteater, Nykøbing Falster Teater og Holbæk Teater. Med indvielsen af Vendsyssel Teaters bygning i 2017 var det første gang i 100 år, at man havde opført en ny teaterbygning i provinsen.

Kilder

Teater
David Hejgaard

David Hejgaard (Født i 1903 – død juni 1986) gartner, tidligere folketingskandidat, modstandsmand og leder af DKP i Midtjylland under besættelsen. Redaktør af Land og Folk.

Liv 

Hejgaard var gårdmandssøn og voksede op omkring Odder, hvor hans far drev et landbrug. Han flyttede i 1926 til København efter at have færdiguddannet sig som gartner. Han blev hurtigt ansat ved Gentofte kommune som gartner på deres kirkegårde. Igennem sit arbejde blev han fagligt organiseret, og i 1933 meldte han sig ind i DKP. Kun 3 år efter i 1936 blev han valgt som bestyrelsesmedlem for Gartnerforbundet i København, og to år senere blev han udnævnt til rejsesekretær for forbundet. Af DKP blev han i 1939 opstillet som folketingskandidat, men blev ikke valgt til Folketinget.

Da tyskerne invaderede Sovjetunionen, måtte danske kommunister gå under jorden for ikke at blive arresteret af det tyske sikkerhedspoliti Gestapo. Det lykkes Hejgaard at undgå Gestapo, og i august sendte DKP ham derfor til Århus for at reorganisere og lede partiet i Nordjylland. Opgaven var for stor for ham, og tømrer Johannes Poulsen overtog ledelsen nord for Limfjorden. Hejgaard havde base i Århus, men brugte meget tid på at organisere kræfter på landet, hvor han blandt andet udnyttede sine kontakter blandt gartnere. Hejgaard var en af drivkræfterne bag opbygningen af modstandsarbejdet i Midtjylland, hjulpet af den tidligere spanienskæmper Frits Nielsen, og senere af Arne Larsen, en støberiarbejder fra København.

Hejgaard var den eneste i sit distrikt, som havde forbindelse til partiets ledelse i København. Han arbejdede som en udadvendt person, hvilket indebar en stor fare. Et af de mennesker, han mødte, var Grethe Bartram, der senere stak ham og andre kommunister til den tyske besættelsesmagt. Efter næsten 3 år som illegal modstandsmand tilknyttet DKP, blev han den 5. juni 1944 arresteret af Gestapo i Århus. Han kom i september 1944 til Frøslevlejren, og den 20. oktober blev han overført til den tyske koncentrationslejr Neuengamme.

I slutningen af april 1945 blev han reddet, da de hvide busser evakuerede danske og norske fanger i lejren.

Han blev i 1946 ansat som faglig medarbejder ved DKP's partiavis Land og Folk. Året efter blev han redaktør af avisen, en stilling han beholdt frem til 1969, hvor han gik på pension.

Kilder 
 

Modstandsfolk fra DKP
Danskere i 1900-tallet
Ofre for nazismen fra Danmark
Tidligere folketingskandidater fra DKP
Gartnere fra Danmark
Redaktører fra Danmark
Hortonomer fra Danmark
Hayden Roulston

Hayden Roulston (født 10. januar 1981 i Ashburton) er en newzealandsk professionel landevejsrytter, som kører for det hold .

Eksterne henvisninger 

Mandlige cykelryttere fra New Zealand
Marcin Sapa

Marcin Sapa (født 10. februar 1976 i Konin) er en polsk tidligere professionel cykelrytter.

Eksterne henvisninger 

Mandlige cykelryttere fra Polen
Albert Timmer

Albert Timmer (født 13. juni 1985) er en hollandsk tidligere professionel cykelrytter.

Eksterne henvisninger 

Mandlige cykelryttere fra Nederlandene
Klakring Kirke

Klakring Kirke er en kirke fra 1200-tallet opført i romansk stil, beliggende i Klakring, Hedensted Provsti. Den gennemgik en større ombygning i 1860'erne, hvor der bl.a. blev tilføjet et lille tårn og våbenhus.

Inventar 
Kirken har en romansk døbefont i granit med tovornamentik. Prædikestolen er fra 1625.

Eksterne kilder og henvisninger 
 Hedensted provsti 
 Juelsminde Turistforening – Klakring Kirke
 Klakring Kirke hos KortTilKirken.dk
 Klakring Kirke i bogværket Danmarks Kirker (udg. af Nationalmuseet)

 

Kirker i Hedensted Kommune
Kirker i Haderslev Stift
Kirker i Vejle Amt
Oberroth

Oberroth er en kommune i Landkreis Neu-Ulm i Regierungsbezirk Schwaben i den tyske delstat Bayern. Den er en del af Verwaltungsgemeinschaft Buch.

Geografi 
Oberroth ligger i Region Donau-Iller i Mittelschwaben i dalen til floden Roth, 30 km nord for Memmingen og 30 km syd for Ulm.

I kommunen ligger landsbyen Schalkshofen.

Historie 
Oberroth hed omkring 780 Rota. I 898 er den nævnt i en kejserlig bekendtgørelse. Oberroth hørte til Ærkestiftet Augsburg. Fra Reichsdeputationshauptschluss i 1803 hørte byen til Bayern.

Eksterne henvisninger 

Mittelschwaben
Christian Friedrich Temler

Christian Friederich Temler (20. marts 1717 – 24. maj 1780) var en dansk-tysk embedsmand og bogsamler.

Han blev født i Zerbst og var søn af sadelmager Christian Demler. 1751 blev han ansat som gehejmekancellist ved det tyske Kancelli, blev 1760 sekretær og 1764 kancelliråd. Udnævnt 1768 til legationsråd ledsagede han Christian 7. på dennes udenlandsrejse og blev i England kreeret til dr. juris. I december 1770 blev han sekretær i departementet for de udenlandske affærer, hvilket embede han, der 1773 udnævntes til etatsråd, beklædte indtil sin død.

Temler var en stor bogsamler; hans bibliotek indeholdt fremragende sjældenheder, af hvilke flere på auktionen efter ham kom til det Kongelige Bibliotek, der også erhvervede hans smukke samling af stambøger og collectanea til de slaviske sprog. Selv var han ikke synderlig produktiv, i Videnskabernes Selskabs skrifter (XII) offentliggjorde han en afhandling Om Spor af en Overensstemmelse mellem det illyriske og celtiske Sprog i de nordiske og øvrige Mundarter, som komme af dem begge samt en afhandling om krudtets og bøssens opfindelse.

Han blev i 1777 medlem af Det kongelige danske Selskab for Fædrelandets Historie.

Temler var 2 gange gift: 1. (23. august 1769) med Lucia født Haas (født 22. oktober 1733 død 20. december 1770), enke efter hofkonditor Carl Friedrich Strauss fra Altenburg (født 1723 død 1767); 2. (22. april 1772) med Sophie født Junge (født 20. november 1711 død 12. december 1776). Begge ægteskaber var barnløse, og hans anselige, ved begge giftermål erhvervede formue tilfaldt slægtninge efter hans 2. hustru.

Kilder 
 Der Deutsche Herold, 1893, Nr. 1.
 Holger Ehrencron-Müller, Forfatterlexikon omfattende Danmark, Norge og Island indtil 1814

Embedsmænd fra Danmark
Bogsamlere fra Danmark
Personer i oplysningstiden
Danskere i 1700-tallet
Personer i Dansk Biografisk Leksikon
Johan Samuel Augustin

Johan Samuel Augustin (født 31. marts 1715 i Oldensvort på Ejdersted, Tyskland, død 26. april 1785 i København) var en tysk-dansk astronomisk forfatter og embedsmand.

Johan Samuel Augustin blev født i Oldensvort på Ejdersted af en gammel ejderfrisisk familie. Da han var 2 år gammel, døde faderen, Joh. Sam. Augustin, hvorpå hans morbroder og formynder, Corniels Bischoff i Tetenbøl, lod ham opdrage i fødebyen af farbroderen, Steffens Augustin. Efter endt skolegang studerede han ved universiteterne i Kiel, Jena og Leipzig. Det var hans hensigt efter sin hjemkomst at studere jura, men han foretrak at tage imod en informatorplads, der blev ham tilbudt.

Hos Friedrich Wiedeburg i Leipzig havde han fået smag for matematik og astronomi, hvilke videnskaber han senere dyrkede med stor iver, hvad hans store bibliotek og instrumentsamling (Katalog udg. af Erichsen) noksom bære vidnesbyrd om. Han var også en virksom deltager i udgivelsen af Peder Paars med kobbere af Johan Frederik Clemens.

1750 fik han ansættelse i Krigskancelliet i København, i hvilket han 1757 avancerede til første sekretær. Det kongelige danske Videnskabernes Selskab optog ham 1775 som medlem. 21. marts 1781 blev han medlem af Det kongelige danske Selskab for Fædrelandets Historie. Han døde ugift som etatsråd og var den første mand af stand, som havde anordnet at blive begravet på Assistens Kirkegård i København. Hans portræt findes i ovennævnte katalog over hans bogsamling.

Foruden nogle oversættelser på tysk har han udgivet: Briefe des Joaber Adaders aus der Sonne an Pyrophilus auf Kosten der Pyrophilaner (s. 1. 1748). Desuden i 12. del af Videnskabernes Selskabs skrifter: Om Forskjellen imellem Tycho Brahes og Picards Meridian af Uranienborg samt Adskillige Steders Længde og Bredde i Norge. Derimod er de i 1781 og 1782 forelæste afhandlinger: Om Tycho Brahes skrevne Observationer og deres Skæbne samt Om Vejrligets besynderlige Forandringer i Januar 1782 ikke udkomne
i trykken.

Kilder 
 Holger Ehrencron-Müller, Forfatterlexikon omfattende Danmark, Norge og Island indtil 1814
 Lahde, Mindesmærker, 1. hæfte.
 Karl Ludvig Tørrisen Bugge, Det Danske Frimureries Historie, bind 1, København, 1910. s. 155 f.

Eksterne henvisninger 
 

Astronomer fra Tyskland
Astronomer fra Danmark
Embedsmænd fra Danmark
Bogsamlere fra Danmark
Faglitterære forfattere fra Danmark
Faglitterære forfattere fra Tyskland
Frimurere fra Danmark
Personer i oplysningstiden
Medlemmer af Videnskabernes Selskab
Danskere i 1700-tallet
Personer i Dansk Biografisk Leksikon
Dansksprogede forfattere fra Danmark
Frederik Adam Müller

Frederik Adam Müller (28. maj 1725 på Boller ved Horsens – 27. februar 1795) var en dansk embedsmand og kobberstiksamler, far til Adam Gottlob Müller og Peter Erasmus Müller.

Forældrene var Peter Müller (død 1749), forvalter på Boller, og Aurelia født Anchersen (død 1754).

Han blev student fra Horsens lærde Skole 1743 og gik kontorvejen. 1758 blev han hofskriver, 1765 stempelpapirforvalter i Danmark og Norge og justitsråd, 1774 etatsråd og 1784 konferensråd.

Som embedsmand har han ikke efterladt sig større spor; derimod må han nævnes med ære som flittig og kyndig samler af Pinacotheca Dano-Norvegica, som er en af det Kongelige Biblioteks ypperste skatte, og som efter hans død erhvervedes til biblioteket for en livrente til datteren. I over 50 år havde Müller samlet disse kobberstik (4-5000), ordnet dem systematisk og forfattet en udførlig håndskreven katalog over dem; hans søn Adam Gottlob Müller udgav en udsigt over hele samlerværket i 1796.

Da den nyserhvervede Wasserschlebeske Samling af kobbere og overhovedet alle kobberstikkene på det Kongelige Bibliotek skulle ordnes, og der i den anledning 1783 nedsattes en kommission, var Müller medlem af denne; dette kæmpearbejde, systematisk ordning af 76244 kobbere, varede fra 1783-90; det udførtes dog hovedsagelig af Johannes Wiedewelt.

Müller var medudgiver af Beskrivelse over danske Mønter og Medailler i den kongl. Samling (1791).

Han havde i 1763 ægtet Marthe Sophie Garboe, datter af konsistorialråd Garboe i Tikøb; hun døde 20. februar 1780.

Kilder 
 Erich Christian Werlauff, Efterretninger om det store kongelige Bibliothek
 Jacob Baden, Universitets-Journalen, 1795, 5. 47 f.
 F.J. Meier, Wiedewelt, s. 133. 143 f. 273.
 Holger Ehrencron-Müller, Forfatterlexikon omfattende Danmark, Norge og Island indtil 1814''

Embedsmænd fra Danmark
Personer i oplysningstiden
Danskere i 1700-tallet
Kunstsamlere fra Danmark
Personer fra Horsens
Personer i Dansk Biografisk Leksikon
Frederik Adam
Konferensråder fra Danmark
Roth (Donau)

Roth er en flod i Bayern, Tyskland med en længde på omkring 55 km. Den kommenr fra syd som biflod fra  højre til Donau. Roth løber mellem de parallelle Donau-bifloder Iller mod vest og Günz og Biber mod øst. Alle de nævnte floder løber fra syd mod nord. Ved Roth ligger 21 vandmøller, hvoraf de fleste dog er nedlagt.

Navnet 
Navnet Roth stammer fra flodens rødlige farve, som skyldes det relativt høje jernindhold. Især kildeområdet, som i øvrigt hedder Eisenburg, er meget jernholdigt.

Flodens løb 
Roth har sit udspring i Otterwald, et skovområde nord for Eisenburg. Derfra løber den næsten udelukkende mod nord. Dermed løber den gennem moserne mellem Kellmünz- og  Klosterbeurer Wald og Obenhauser Ried vest for Buch. I Obenhauser Ried løber den sammen med Kleinen Roth (kaldes også Westliche Roth), der sammen med mange grøfter afvander moserne. Derfra fortsætter den mod Weißenhorn og deler sig derefter kort i to. Videre mod nord udmunder Roth, efter at være løbet gennem  Auwaldes, i Donau ved Nersingen.

Byer og landsbyer langs Roth 
Blandt byer og landsbyer langs Roth er:

Bifloder 
Guigengraben, Heilbach, Kleine Roth

Donaus bifloder
Floder i Bayern
Lellinge

Lellinge er en by i Østsjælland med , beliggende vest for Sydmotorvejens afkørsel 33 Lellinge, 22 km øst for Ringsted og 6 km vest for Køge. Byen hører til Køge Kommune og ligger i Region Sjælland.

Lellinge hører til Lellinge Sogn, og Lellinge Kirke ligger i byen.

Faciliteter 
Lellinge Skole fra 1909 blev lukket i sommeren 2015, hvor den havde 85 elever, fordelt på 0.-6. klassetrin. Byrådet har solgt grunden med skole og SFO til opførelse af tæt-lavt boligbyggeri. Det er besluttet at pengene skal gå til et multihus på Lellinge Stadion, som skal erstatte det eksisterende udtjente klubhus og skolens gymnastiksal. Lellinge IF tilbyder fodbold, badminton, gymnastik og petanque.

Lellinge har en Dagli'Brugs. Skovsneglen er en vuggestue og børnehave med 7 ansatte.

Historie 
Ny Lellingegård 2 km vest for byen blev i 1783 udskilt fra Hovedgården Lellingegård, som derefter hed Gammel Lellingegård. Den ligger ½ km nord for byen, lige nord for Køge Å. ½ km øst for Gammel Lellingegård ligger sporene af vikingeborgen Borgring.

Landsbyen 
I 1898 beskrives Lellinge således: "Lellinge (gml. Form Lælinge), ved Landevejen, med Kirke, Skole og Asyl (opr. 1888 af Vallø Stift; har Plads for 40 Børn)."

Jernbanen 
Lellinge fik jernbanestation på Køge-Ringsted Banen (1917-63). I 1929 blev der også oprettet to trinbrætter udenfor byen: Lellinge Østermark, hvor banen krydsede Ringstedvejen ved den lille bebyggelse øst for byen, og Ny Lellinge ved Ny Lellingegård, hvor der siden 1924 havde været et sidespor af hensyn til roetrafikken.

Stationsbygningen er bevaret på Baneledet 10. Fra Grønnevej til stationsområdet er banedæmningen bevaret som sti. Desuden er banens tracé bevaret på en skovvej gennem Græsmark Skov vest for byen.

Noter

Eksterne kilder/henvisninger 

 Lellinge Beboerforenings hjemmeside
 Høje målebordsblade 1842-1899 og lave målebordsblade 1901-1971

Byer i Køge Kommune